Kaljanas (miestas)

Šis straipsnis yra apie miestą Indijoje. Apie rūkymo priemonę žr. vandens pypkė. Kaljanas (angl. Kalyan) – miestas vakarų Indijoje, Maharaštros valstijoje, prie Mumbajaus (kartais laikomas jo priemiesčiu). 1,26 mln. gyventojų (2005). Išsidėstęs prie Ulhas upės žiočių Arabijos jūron, 48 km į šiaurės rytus nuo Mumbajaus. Miesto plėtrą stipriai paskatino Mumbajaus miesto perkrovimas, čia įsikūrė daug pramonės įmonių. Didžiausias pramonės kompleksas yra rytinėje miesto dalyje – čia gaminami dažai, chemikalai, elektros prietaisai ir įranga. Su Mumbajumi susisiekia geležinkelio linija. Mieste daug senovės pastatų griuvėsių. Istorija Tai senas uostas, žinomas dar nuo Guptos dinastijos laikų (320–550 m.). XVI a. jį valdė musulmonai, vėliau – mogolų imperatorius Šahdžahanas, kuris XVII a. viduryje pastatė tvirtovę. XIX a. viduryje užvaldė britai.